মূল রচনা: ব্রেটল ব্রেখ্u200cট  অনুবাদ ও সুর: অজিতেশ বন্দোপাধ্যায়  কন্ঠ: অজিত পান্ডে    একটা গল্প বলি শুনুন, একটা গল্প বলি  দিনের গোড়ায় রাতটা যেমন তেমনি গল্পের গোড়া  এক দেশে এক রাজার ছিল আট আটটা ঘোড়া।    সাতটা ঘোড়া প্রাণ পণ লড়ত ছিল কাজের কাজী  আট নম্বর ঘোড়া ছিল কুঁড়ে এবং পাজী  তবু রাজা বলত তাকে তুমি সেরা ঘোড়া  যুদ্ধের কাজ দেখতে শুনতে নেইকো তোমার জোড়া।।    জোর কদম, জোর কদম, জোর কদম  টগবগ টগবগ টগবগ টগবগ টগবগ টগবগ টগবগ।  ভোর হবার আগে রাজার যুদ্ধ জেতা চাই  রাজা বাঁচলে সবাই বাঁচবে ভরসা একটাই  নয় তো জীবন যাবে।।    সাতটা ঘোড়া প্রাণপণ লড়ে জীবনটুকু বাকী  আট নম্বর ঘোড়া করে যুদ্ধ তদারকী।  আঁধার রাতে ঝরঝর ঝরে সাতটা ঘোড়ার রক্ত  আট নম্বর পতাকা বয়, রাজার ভীষণ ভক্ত।।  জোরসে লড়, জোরসে লড়, জোরসে লড়  টগবগ টগবগ টগবগ টগবগ  টগবগ টগবগ টগবগ।  ভোর হবার----- ---নয় তো জীবন যাবে ।।    যুদ্ধ জেতা হলে পরে হবে কানাকানি  আট নম্বর ঘোড়া পাবে অনেক দানাপানি।  সাতটা ঘোড়ার দানাপানি এক জাগাতে জড়,  রাইফেল হাতে একটি ঘোড়া সাতজনার চেয়ে বড় ।।